**הצעת חוק רישוי שירותים לרכב, התשע"ו-2016**

נוסח לדיון ביום 28.2.2016

|  |  |  |
| --- | --- | --- |
|  |  | פרק ה': חובות משווק רכב  |
| מכירה ושיווקשל רכב חדש | 65.  | לא ימכור אדם רכב שיובא לישראל על ידי יבואן רכב מסחרי וטרם ניתן עליו רישיון רכב לפי פקודת התעבורה (בפרק זה – רכב חדש) ולא ישווק אותו, אלא אם כן הוא משווק רכב. |
|  |  |  |  |
|  |  |  |  |
|  |  |  |  |
| מכירת רכבשלא כדין | 66.  | משווק רכב לא ימכור רכב שאינו עומד בהוראות כל דין לעניין בטיחות הרכב והגנה על הסביבה, לרבות הוראות לפי פקודת התעבורה. |
| מידע בטיחותי על רכב | 66א. | משווק רכב -  |
|  |  |  | (1) יכלול בפרסומת לרכב שהוא משווק מידע אודות רמת האבזור הבטיחותי של הרכב לפי הוראות המנהל שיתפרסמו באתר האינטרנט של המשרד והעומדות לעיון הציבור באגף הרכב במשרד בשעות העבודה הרגילות של המשרד. |
|  |  |  | (2) יציג במקום בעסקו בולט לעין, הודעה בצבע ובגודל שיורה המנהל, הכוללת את המידע כאמור בסעיף קטן (א). |
| מסירת מידע בנוגע לטיפול ברכב | 66ב.  | (א) משווק רכב, למעט יבואן רכב זעיר, ימסור, לבקשת מוסך שניתן לו רישיון לפי סעיף 100 או סעיף 101, או גורם אחר שקבע השר (בסעיף זה – גורם מטפל), מידע שהעביר להם יצרן הרכב במדינת חוץ או סוכן מורשה, הנדרש לשם טיפול ותחזוקה של רכב המיובא או מיוצר על ידם, לרבות מידע טכני, ומידע על ציוד ועל הכשרת בעלי מקצוע. |
| (א1) משווק רכב, למעט יבואן רכב זעיר, חייב לאפשר לכל גורם מטפל המבקש זאת, גישה מלאה לכל המידע הטכני, להדרכה, לציוד ולכלים אחרים לרבות תוכנה, הנחוצים כדי לטפל ולתחזק כלי רכב מתוצרתו או מהתוצר המיובא על ידו, לפי העניין שקיבל כאמור בסעיף קטן (א). |
|  |  | (ב) אין בהוראות סעיפים קטנים (א) ו-(א1) –  |
|  |  |  | (1) כדי למנוע ממשווק הרכב לדרוש תשלום סביר בעבור השירות לפי סעיפים קטנים (א) ו-(א1); על תשלום כאמור יחולו הוראות סעיף 44(ב) עד (ה), בשינויים המחויבים; |
|  |  |  | (2) כדי להטיל על משווק הרכב אחריות לגבי השימוש שנעשה במידע שמסר לפי אותם סעיפים קטנים;  |
|  |  |  | (3) כדי לגרוע מזכויות היוצרים במידע האמור, ככל שישנן. |
| הבטחת כספי הקונה | 67.  | (א) משווק רכב המוכר רכב חדש וטרם העביר לקונה את הבעלות בו, לא יקבל מהקונה סכום העולה על 20 אחוזים ממחירו על חשבון מחירו , אלא אם כן יידע את הקונה בדבר זכותו לקבל ערבות בנקאית בהתאם להוראות לפי סעיף זה. |
|  |  |  |  |
|  |  |  |  |
|  |  |  |  |
|  |  | (ב) משווק רכב ימסור לקונה, לפי בקשתו, ערבות בנקאית להבטחת החזרתו של כל תשלום ששילם הקונה למשווק הרכב על חשבון רכישת הרכב, במקרה שמשווק הרכב לא יוכל להעביר לקונה בעלות או זכות אחרת ברכב כמוסכם בחוזה המכר, מחמת עיקול שהוטל על הרכב או אם ניתן לגביו צו פירוק, קבוע או זמני, צו כינוס, צו כינוס נכסים או צו הקפאת הליכים לפי כל דין, או מחמת נסיבות שבהן נוצרה מניעה מוחלטת למסור את החזקה ברכב, ואולם ביטול חוזה המכר כשלעצמו לא יהווה מניעה מוחלטת לעניין זה; השר רשאי לקבוע את נוסח הערבות הבנקאית והוראות בדבר דרכי מסירתה וקבלתה. |
|  |  | (ג) הערבות הבנקאית תוחזר למשווק הרכב במועד מסירת הרכב לקונה וכתנאי למסירת הרכב, או כנגד השבת הסכום ששילם הקונה למשווק הרכב. |
|  |  | (ד) משווק רכב רשאי לדרוש מהקונה החזר בעד הוצאות ששילם ואשר כרוכות במתן הערבות הבנקאית (בסעיף קטן זה – החזר), ובלבד שגובה ההחזר לא יעלה על ארבעה אחוזים לשנה או סכום אחר שקבע השר, מהסכום ששילם הקונה בעד הרכב באופן יחסי לתקופת הערבות; היה גובה ההחזר נמוך מ-250 שקלים חדשים או מסכום אחר שקבע השר, רשאי משווק הרכב לדרוש מהקונה החזר שגובהו אינו עולה על הסכום האמור. |
|  |  | (ה) תקנות לפי סעיף זה יותקנו באישור הוועדה. |
|  |  | (ו) הצדדים להסכם לרכישת רכב אינם רשאים להתנות על הוראות לפי סעיף זה, אלא לטובת הקונה. |
| תיאור רכב  | 68.  | (א) משווק רכב המתאר רכב שהוא משווק, ימסור תיאור מלא ונכון של הרכב. |
|  |  | (ב) יראו משווק רכב כאילו מילא אחר הוראות סעיף קטן (א), אם הוכיח כי הפרטים שמסר בתיאור הרכב זהים לפרטים שמסר יצרן הרכב. |
| מתן מידע לרוכש רכב  | 70.  | משווק רכב ימסור לקונה הוראות שימוש בכתב בשפה העברית ורשימת מוסכים למתן שירותי תחזוקה לרכב מטעמו, ואולם משווק רכב שהוא יבואן רכב זעיר או יבואן רכב מסחרי שייבא עד עשרים כלי רכב מדגם מסוים, רשאי למסור לרוכש הרכב הוראות שימוש בכתב בשפה האנגלית במקום בשפה העברית. |
| הסכם בכתב לרכישת רכב | 71.  | משווק רכב יתקשר בהסכם לרכישת רכב, בכתב, עם הקונה שיכלול את כל הפרטים האלה: הגורם שממנו קנה היבואן את הרכב ומקום מושבו, מקום ייצור הרכב אם הוא יבואן רכב מסחרי, מחיר הרכב, תנאי רכישת הרכב ומועד הספקתו ואם ניתנת אחריות לרכב מטעם יצרן הרכב או סוכן מורשה – היקף האחריות; העתק ההסכם יימסר לקונה עם חתימתו.  |
| רישום הרכב | 72.  | משווק רכב ירשום את הרכב על שם הקונה בטרם מסירתו לקונה. |
| חובת מתן תעודת אחריות | 73.  | (א) משווק רכב לא ימכור רכב בלי למסור לידי הקונה תעודת אחריות לרכב ולחלקיו בשפה העברית, ככל שניתנה אחריות לרכב על ידי יצרן הרכב או סוכן מורשה. |
|  |  | (ב) משווק רכב המציע תקופת אחריות נוספת מעבר לתקופת האחריות שנתן יצרן הרכב או סוכן מורשה, יפרט את תנאיה, ואם היא כרוכה בתשלום – יציג את מחירה בנפרד ממחיר רכישת הרכב ולא יתנה את רכישת הרכב ברכישת אחריות נוספת כאמור.  |
| נזק שנגרם לרכב לפני מסירתו לקונה | 74.  | משווק רכב ידווח לקונה על נזק שנגרם לרכב לפני מסירתו לקונה; השר, באישור הוועדה, רשאי לקבוע הוראות לעניין סוג הנזק שעליו נדרש לדווח ולעניין אופן הדיווח לקונה.  |